**Wacław Felczak Alapítvány támogatása**

Iskolánk elnyerte a Wacław Felczak Alapítvány 960.000 Ft összegű támogatását a Szirén pályázat keretében, amelyből az iskola tanulói körében 60 órás lengyel nyelv oktatása valósult meg 2025. március 3. napjától 2025. június 13. napjáig. Az oktatás online formában zajlott, a korábbi években megkapott tankönyveket tudták használni a tanulók, illetve a tanárnő elektronikus formában küldte a tananyagot. Az iskola honlapján, illetve facebook oldalán meghirdetett órákra 7 tanuló jelentkezett. Az eltérő tudásszint miatt két csoportot alakítottunk ki kezdő és újrakezdő neveket adtunk a csoportnak. Az újrakezdő csoportban 4 fő és a kezdők 3 fő tanulta a lengyel nyelvet. Az online órák mellett a Szegedi Lengyel Önkormányzat szervezésében néhány napot Lengyelországban töltött együtt a csoport, így néhány órát jelenléti formában tudtunk megtartani és az utazás élményei remélhetőleg hosszú távon elegendő motivációt jelentenek a diákok számára.